CELEX: 32011R0124
Language: sk
Date: 2011-02-11
Title: Nariadenie Komisie (EÚ) č. 124/2011 z  11. februára 2011 , ktorým sa stanovuje výška pomoci na súkromné skladovanie určitých rybárskych výrobkov na rybársky rok 2011

12.2.2011   
            
            
               SK
            
            
               Úradný vestník Európskej únie
            
            
               L 38/21
            
         NARIADENIE KOMISIE (EÚ) č. 124/2011
   z 11. februára 2011,
   ktorým sa stanovuje výška pomoci na súkromné skladovanie určitých rybárskych výrobkov na rybársky rok 2011
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 104/2000 zo 17. decembra 1999 o spoločnej organizácii trhov s výrobkami rybolovu a akvakultúry (1),
   so zreteľom na nariadenie Komisie (ES) č. 2813/2000 z 21. decembra 2000 stanovujúce podrobné pravidlá uplatňovania nariadenia Rady (ES) č. 104/2000 o poskytovaní pomoci súkromnému skladovaniu určitých produktov rybolovu (2), a najmä na jeho článok 1,
   keďže:
   
               (1)
            
            
               Pomoc na súkromné skladovanie by nemala presiahnuť výšku technických a finančných nákladov zaznamenanú v Únii v rybárskom roku, ktorý predchádzal príslušnému roku.
            
         
               (2)
            
            
               Na odradenie od dlhodobého skladovania, skrátenie platobných lehôt a na zníženie zaťaženia kontrolami by sa pomoc na súkromné skladovanie mala vyplácať v jednej jedinej splátke.
            
         
               (3)
            
            
               Toto nariadenie by sa malo uplatňovať so spätnou platnosťou od 1. januára 2011, aby sa nebránilo fungovaniu intervenčného systému v roku 2011.
            
         
               (4)
            
            
               Opatrenia stanovené v tomto nariadení sú v súlade s Riadiacim výborom pre rybárske výrobky,
            
         PRIJALA TOTO NARIADENIE:
   Článok 1
   Na rybársky rok 2011 výška pomoci uvedená v článku 25 nariadenia (ES) č. 104/2000 týkajúca sa súkromného skladovania výrobkov uvedených v prílohe II k uvedenému nariadeniu predstavuje:
   
               —
            
            
               :
            
            
               prvý mesiac
            
            
               :
            
            
               219 EUR na tonu
            
         
               —
            
            
               :
            
            
               druhý mesiac
            
            
               :
            
            
               0 EUR na tonu
            
         Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   Uplatňuje sa od 1. januára 2011.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 11. februára 2011
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. ES L 17, 21.1.2000, s. 22.
   
      (2)  Ú. v. ES L 326, 22.12.2000, s. 30.